Həqiqəti görən gözlər, Gözəl, bəlalıdır
Yaxşı şəxsin əməli, baxışı mənalıdır!  
Atdığı addım, ismi tək, Göyçək xəyalıdır!  

Həyatın anlamı yaxşı-pisi ayırmaqdır! 
Həqiqəti görən gözlər, Gözəl, bəlalıdır!  

Əzəldən atalar, ad verərdi igidlərə!  
Adına layiq olan kəs, hünər fəalıdır!  
 
Hər isim də vardır yaxşı-pis mürəkkəb məna! 
Məna daşıyan insan, gör necə bəqalıdır! 

Ağırdır yükü həyatda mənalı insanın!  
Əlini verər kimsəsizə! Yar, yaralıdır!
 
Acıdır həqiqət, əzabı çoxdur dünyanın! 
Gör nə qədər yetim-fəqir var, dərd şüalıdır! 

Gərək insan ola hər kəsə vicdanlı dayaq!  
Göstərə sevgi! Həyat o Zaman nidalıdır! 

Yardım edən bəşərə olar hər anı oyaq! 
Baxar ümidlə həyata! İnsan dualıdır! 

Mərhəmətli, mehriban İnsan böyük qüvvədir!  
Aləmə Nemət, qəlblərə Sahib şəfalıdır! 

O kəs ki, göstərər canlıya şəfqət, Raufdur! 
Dili Şirindir, sözləri şəkər, səfalıdır!
Qəzəllər